**Willibald Hahn**| Asmeniniai duomenys |
| --- |
| Gimimo data | 1910 m. sausio 31 d. |
| Gimimo vieta | Viena, Austrija-Vengrija |
| Mirties data | 1999 m. gegužės 31 d. |
| Klubai |
| Dabar žaidžia |  |
| **Pozicija** | saugas |
| Profesionalūs klubai\* |
| 1930–19311931–193219331933–19341934–19351935–19361936–19371937–1938 | Gersthofer SVVienos FAC TeamVienos AustriaHispano–BastidienneFavoritner SCVienos FCVienos Favoritner ACVienos SK Admira |  |
|  Treniruotos komandos |
| 19381939–19401945–19531953–19551956–19581958–19591960–19631963–19641964–19661968–19691969–19711971–19721972–1973 | Moso FKLietuva LietuvaVienos SKNorvegija NorvegijaFC BayernŠveicarija ŠveicarijaKaselio KSV HessenEseno Schwarz–WeißOberhauzeno Rot–WeißIngolštato RingseeBairoto OberfrankenRoitlingeno SSVŠtutgarto Kickers |
|  |

**Vilibaldas (Valteris) Hanas**, vok. *Willibald „Walter" Hahn* (1910 m. sausio 31 d. Vienos Donauštato rajone – 1999 m. gegužės 31 d. Vienoje) – Austrijos futbolininkas; Lietuvos, Norvegijos ir Šveicarijos vyrų futbolo rinktinių treneris.

Biografija
----------

### Sportininkas

Futbolo sirgaliams tapo žinomu, kai būdamas dvidešimtmečiu, pradėjo žaisti saugo pozicijoje Austrijos sostinės Gersthofer SV komandoje. Prieš 1931–32 m. sezoną perėjo į Pirmojoje lygoje žaidžiančią Vienos FAC Team, kur įsitvirtino pagrindinėje sudėtyje. Kitame sezone nusprendė ginti Vienos Austria klubo spalvas. Šiame kolektyve per varžybas jam dažniausiai teko praleisti ant atsarginių suolelio, todėl kartu su dviem bendraklubiečiais perėjo į Prancūzijos Antrosios lygos Hispano–Bastidienne klubą Bordo mieste. 1934 m. grįžo į gimtinę, po vieną sezoną žaidė šalies sostinės Favoritner SC, Vienos FC ir Favoritner AC klubuose. Paskutinė komanda, į kurią 1937 m. buvo gavęs pakvietimą futbolininkas V.Hanas, buvo Vienos SK Admira. Kitų metų rudenį jis nusprendė baigti aktyviai sportuoti.

### Treneris

Kai per vadinamą Anšliusą Austrija buvo prijungta prie Vokietijos, V.Hanas 1938 m. emigravo į Norvegiją, kur pradėjo treniruoti Moso FK. 1939 m. birželio 11 d. – 1940 m. spalio 13 d. buvo kviečiamas dirbti Lietuvos vyrų futbolo rinktinės treneriu, kartu jis treniravo ir jaunuosius šalies futbolininkus. Lietuvos rinktinė 1939 m. draugiškose rungtynėse Karlstade pralaimėjo švedams 0:7, o Taline įveikė estus 1:0. 1940 m. Baltijos futbolo taurės turnyre Rygoje pralaimėta Latvijos rinktinei 0:1 ir sužeista lygiosiomis 1:1 su Estijos futbolo reprezentantais. Draugiškose rungtynėse Kaune buvo įveikti estai 2:0 ir latviai 4:3.

Po Antrojo pasaulinio karo dirbo Vienos SK. Prie elitinio futbolo reikalų sugrįžo 1953 m.: jo treniruojama Norvegijos rinktinė tais metais nustebino sužaidusi lygiomis 1:1 su pajėgia Vakarų Vokietijos vyrų futbolo rinktine, po to Vilibaldas Hanas dar 25 kartus per tarptautines rungtynes vadovavo norvegų reprezentantams. 1956 m. jis pervažiavo gyventi į Miuncheną, kur pradėjo darbuotis su vietos FC Bayern komanda. 1957 m. V.Hano treniruojami sportininkai laimėjo Vokietijos futbolo taurę. Nepaisant to, kad 1958 m. buvo pasirašytas kontraktas su Tryro SV Eintracht, jis išvyko treniruoti Šveicarijos vyrų futbolo rinktinę. Dirbo nesėkmingai: iš šešių žaistų rungtynių penkias treniruojama Rinktinė pralošė. Po 1959 m. spalio 25 d. per Centrinės Europos tarptautinė taurės varžybas skaudžiai pralaimėto mačo Vengrijos rinktinei rezultatu 0:8 jis buvo atleistas.

Nuo 1960 m. gyveno Vokietijoje. Treniravo Kaselio KSV Hessen, kurią iš Antrosios lygos išvedė į aukštesniąją. Vėliau dirbo su Eseno Schwarz–Weiß, Oberhauzeno Rot–Weiß, Ingolštato Ringsee, Bairoto Oberfranken, Roitlingeno SSV ir Štutgarto Kickers klubais.

Išnašos
-------

1. ↑  David Forster, Bernhard Hachleitner, Robert Hummer, Robert Franta. *„Die Legionäre". 2. Auflage – österreichische Fußballer in aller Welt*, psl. 152
2. ↑  *Football manager: Walter Hahn* // https://eu-football.info Archyvuota kopija 2015-04-06 iš Wayback Machine projekto.
3. ↑  1940–1944 metai // futboloekspertas.lt Archyvuota kopija 2018-04-08 iš Wayback Machine projekto.
4. ↑  *Football manager: Walter Hahn* // https://eu-football.info Archyvuota kopija 2015-04-06 iš Wayback Machine projekto.
5. ↑  David Forster, Bernhard Hachleitner, Robert Hummer, Robert Franta. *„Die Legionäre". 2. Auflage – österreichische Fußballer in aller Welt*, psl. 152
6. ↑  *Football manager: Willibald Hahn* // https://eu-football.info
7. ↑  *Football manager: Willibald Hahn* // https://eu-football.info

Šaltiniai
---------

* Willibald Hahn // www.austria-archiv.at
* Willibald Hahn // weltfussball.de
* Willibald Hahn // www.ksvhessenkassel.de Archyvuota kopija 2008-10-11 iš Wayback Machine projekto.